

VLADA REPUBLIKE HRVATSKE

Zagreb, 7. kolovoza 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o pružanju žurne pomoći poplavom pogođenim područjima u Republici Sloveniji |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 11. Zakona o sustavu civilne zaštite („Narodne novine“, br. 82/15., 118/18., 31/20., 20/21. i 114/22.) i u vezi s Odlukom o prelasku granice Republike Hrvatske Oružanih snaga Republike Hrvatske radi pružanja humanitarne pomoći u Republici Sloveniji u uklanjanju posljedica olujnog nevremena, KLASA: 022-03/23-04/317. URBROJ: 50301-29/09-23-2, od 6. kolovoza 2023., Vlada Republike Hrvatske je na sjednici održanoj \_\_\_\_\_\_\_\_\_ 2023. donijela

**O D L U K U**

**o pružanju žurne pomoći poplavom pogođenim područjima**

**u Republici Sloveniji**

**I.**

Vlada Republike Hrvatske donosi Odluku o pružanju žurne pomoći poplavom pogođenim područjima u Republici Sloveniji, u skladu s popisom iz točke II. ove Odluke.

**II.**

Ministarstvo obrane i Hrvatske autoceste d.o.o. će za provedbu ove Odluke osigurati:

**Ministarstvo obrane – materijalna sredstva Oružanih snaga Republike Hrvatske**

|  |  |  |  |
| --- | --- | --- | --- |
| **RED.BR.** | **OPREMA** | **TEŽINA** | **KOLIČINA** |
| 1 | Kopač-bager JCB | 24 tone | 1 |
| 2 | Dozer Caterpillar D6 | 20 tona | 1 |
| 3 | Kopač-utovarivač JCB | 10 tona | 1 |
| 4 | Utovarivač JCB | 14 tona | 1 |
| 5 | Samoistovarivač Iveco | 14 tona | 2 |
| 6 | Samoistovarivač Mercedes | 14 tona | 1 |
| 7 | Do 40 metara lansirni most tipa „Bailey“ |  | 1 |

te pripadajuća sredstva za prijevoz navedenih materijalnih sredstava

**Hrvatske autoceste d.o.o.**

|  |  |  |  |
| --- | --- | --- | --- |
| **RED.BR.** | **OPREMA** | **TEŽINA** | **KOLIČINA** |
| 1 | Dozer JCB | 23 tone | 1 |

Hrvatske autoceste d.o.o. će angažirati 2 strojara za rukovanje navedenom opremom te labudicu za prijevoz te opreme.

**III.**

Financijska sredstva potrebna za provedbu ove Odluke osigurana su u Državnom proračunu Republike Hrvatske za 2023. godinu.

**IV.**

Zadužuje se Ministarstvo unutarnjih poslova, Ravnateljstvo civilne zaštite za organizaciju i pratnju modula za pružanje pomoći u otklanjanju posljedica poplave opremljenog opremom navedenom u točki II. ove Odluke.

**V.**

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Dana 4. kolovoza 2023. godine ekstremne količine oborina dovele su do katastrofalnih poplava na području Republike Slovenije.

Prema posljednjim podacima, u poplavama u Republici Sloveniji poginule su 4 osobe, a veliki dio zemlje je oštećen ili nedostupan te je potrebna žurna pomoć u sanaciji posljedica poplave.

Republika Slovenija je 6. kolovoza 2023. godine uputila molbu za pomoć putem Mehanizma Unije za civilnu zaštitu (UCPM), prvenstveno u vidu građevinskih strojeva s rukovateljima.

Slijedom navedenog, Ministarstvo unutarnjih poslova predlaže da Vlada Republike Hrvatske uputi pomoć Republici Sloveniji u vidu modula opremljenog građevinskim strojevima s ciljem operativnog rada na uklanjanju posljedica poplave.

Ravnateljstvo civilne zaštite Ministarstva unutarnjih poslova se zadužuje za organizaciju i pratnju modula za pružanje pomoći. Spremnost za polazak treba biti u roku 24 sata od donošenja Odluke.

Financijska sredstva potrebna za provedbu ove Odluke osigurana su u Državnom proračunu Republike Hrvatske za 2023. godinu.